Clodio González Pérez

**Clodio González Pérez**, nado en Cenlle o 16 de setembro de 1947, é un mestre (xubilado), etnógrafo, historiador e conferenciante galego, membro correspondente da Real Academia Galega, Cronista Oficial do concello de Cenlle, de abundante produción humanística.

## Traxectoria 
Exerce o labor docente ata 2012. Participou en varias campañas de escavacións arqueolóxicas (A Lanzada, Porta de Arcos-Rodeiro, Pipín-O Hío etc.) con Francisco Fariña Busto, e traballos etnográficos de campo en Galicia e León con Xosé Manuel González Reboredo.

É membro da sección de Arte Popular, do padroado e da xunta reitora -secretario, 1992-1997- do Museo do Pobo Galego; da sección de Antropoloxía Cultural do Consello da Cultura Galega.; do Instituto de Estudios Tudenses; do Instituto de Estudos das Identidades do Museo do Pobo Galego; vogal suplente da comisión de Patrimonio Histórico Galego da provincia da Coruña en representación do Consello da Cultura Galega etc. Pertenceu á sección de Etnografía e Folclore do Instituto de Estudos Galegos Padre Sarmiento (secretario, 1984-1994) e á “Fundación Pro–Patrimonio de Rois”, e foi representante do Consello da Cultura Galega na Comisión Técnica de Etnografía órgano asesor da Consellería de Cultura e Deporte.

Formou parte do equipo asesor do consello consultivo da *Enciclopedia Galega Universal*, e foi asesor e colaborador da *Gran Enciclopedia Galega Silverio Cañada*, coordinador das coleccións “Os nosos humoristas” de Ed. do Castro, e “Raizame” de Ir Indo Edicións, e desde 2013 é director adxunto e coordinador da Editorial Toxosoutos.

En abril de 2017 foi nomeado cronista oficial de Cenlle.

## Obra 
En 1965 publicou os primeiros artigos, e viu colaborando desde entón en xornais, revistas, actas de congresos e libros, sobre cultura popular, etnografía e historia: *La Voz de Galicia* (suplemento “La Voz de la Escuela”, 1983-1988), *Faro de Vigo* (suplemento “Artes e Letras”, 1983-1985), *O Correo Galego* (2000-2003), *Galicia Hoxe* (2003-2011) etc.*,* e nas revistas *Encrucillada*, *Museo de Pontevedra*, *Boletín Avriense*, *Grial*, *Cuadernos de Estudios Gallegos*, *Pontevedra Arqueológica*, *Brigantium*, *Anuario Brigantino*, *Gallaecia*, *Portugalia* etc.

### Publicacións 
* *San Pedro de Angoares. Módulo para la memoria de una parroquia,* Museo de Pontevedra – Fundación Pedro Barrié de la Maza, 1975
* *Os maios,* Concello de Santiago de Compostela – Museo do Pobo Galego, 1984
* *A Coca,* Concello de Redondela, 1987
* *As penlas e a danza de espadas,* Concello de Redondela, 1987
* *O refraneiro do mar,* Deputación de Pontevedra, 1988 (2ª ed. Ed. do Castro, 1993)
* *A festa dos maios,* Edicións Ir Indo, 1989, ISBN 84-7680-014-2
* *A festa dos maios en Galicia (Unha aproximación histórico-antropolóxica),* Deputación de Pontevedra, 1989, ISBN 84-86845-17-3
* *A apicultura tradicional no concello de Navia de Suarna (Lugo),* Deputación de Lugo, 1989
* *O concello de Rois: Historia, economía e arte. Catálogo arqueolóxico, artístico e monumental,* Concello de Rois, 1990, ISBN 84-505-9820-6
* *As festas cíclicas do ano,* Museo do Pobo Galego, 1991, ISBN 84-600-7897-3
* *A coca e o mito do dragón*, Ir Indo Edicións, 1993, ISBN 84-7680-127-0
* *A producción tradicional do ferro en Galicia: As grandes ferrerías da provincia de Lugo*, Deputación de Lugo, 1994, ISBN 84-86824-49-4
* *Xesús Ferro Couselo: vida e obra*, Ed. Toxosoutos, 1996, ISBN 84-89129-19-3
* *Meendiño, Martín Codax e Xoán de Cangas*, Ed. Toxosoutos, 1997, ISBN 84-89129-42-8
* *Roberto Blanco Torres: vida e obra*, Ed. Toxosoutos, 1998, ISBN 84-89129-22-3
* *Antonio Fraguas Fraguas: profesor, xeógrafo, historiador, antropólogo: galego de ben*, Ed. Ir Indo, 1998, ISBN 84-7680-274-9
* *Brión. Historia, economía, cultura e arte*, Concello de Brión - Ed. Toxosoutos, 1998, ISBN 84-89129-09-6
* *Eladio Rodríguez González: vida e obra*, Ed. Toxosoutos, 2000, ISBN 84-95622-03-3
* *Os cruceiros*, Museo do Pobo Galego, 2003
* *Xaquín Lorenzo Fernández (Xocas) 1907-1989*, Ed.Toxosoutos, 2004, ISBN 84-96259-08-0
* *Xaquín Lorenzo Fernández “Xocas”,* Xunta de Galicia, 2004
* *Historia do traxe galego*, Xunta de Galicia, 2005, ISBN 84-453-4196-0
* *Xosé María Álvarez Blázquez 1915-1985,* Ed. Toxosoutos, 2008, ISBN 84-96673-36-6
* *O traxe tradicional galego*, Ed. Nigra-Trea, 2014, ISBN 978-84-15-07836-4
* *Os maios en Redondela,* Concello de Redondela, 2014
* *Concello de Lousame. Patrimonio arqueolóxico, histórico, artístico e arquitectónico,* Concello de Lousame – Ed. Toxosoutos, 2014
* *Cancioneiro popular do Concello de Rois* (2025). Noia: Toxosoutos. ISBN 979-13-991192-5-1.

### Publicacións colectivas 
* *Historia de Puenteareas,* Ayuntamiento de Ponteareas, 1983, ISBN 84-500-9173-X.
* *Castelao,* Ministerio de Cultura, Madrid, 1986, 
* *Antropología y Etnografìa de las* *proximidades de la Sierra de Ancares,* II, Deputación de Lugo, 1991. 
* *Fermín Bouza Brey, estudios e escolmas*, Xunta de Galicia, 1992, ISBN 84-453-0410-0.
* *Sociedade e Tecnoloxía tradicionais do val de Ancares,* Consello da Cultura Galega, 1997, ISBN 84-87172-13-X
* *Pontevedra,* Ed. Mediterráneo, Madrid, 1998.
* *Galicia fai dous mil anos. O feito diferencial Galego*, II, Museo do Pobo Galego, 1998.
* *Galicia-Antropoloxía*, XXIV, Hércules de Ediciones, A Coruña, 1998.
* *Castelao. Exposición 50 aniversario*, Fundación Caixa Galicia, A Coruña, 2000.
* *O Ribeiro. O viño da cultura. A cultura do viño*, Mirabel Editorial, 2001.
* *Nos lindeiros da galeguidade: Estudio antropolóxico do val de Fornela. Etnohistoria, Etnomusicoloxía, Etnografía*, Consello da Cultura Galega, 2002, ISBN 84-95415-56-9..
* *Historia e arte na “Casa Grande do pozo”,* Fundación Caixa Galicia, A Coruña, 2002.
* *O Ribeiro: Terra, auga e viño*, Deputación de Ourense, 2003, ISBN 84-96011-40-2.
* *Cruces e cruceiros antigos de Vilagarcía de Arousa,* Deputación de Pontevedra – Museo do Pobo Galego, 2003. ISBN 84-8457-169-6.
* *La iglesia y el cementerio de Santa María a Nova de Noia*, Deputación da Coruña, 2003, ISBN 84-95950-45-6.
* *Xoaquín Lorenzo, Unha fotobiografía, 1907 -1989,* Ed. Xerais – Museo do Pobo Galego – Consello da Cultura Galega, 2004.
* *Levántate, Maio...*, Concello de Ourense, 2004.
* *Contos de trabes, animais, parvos e un ensaio,* Xunta de Galicia, 2004.
* *Minaría. Expedientes de explotacións mineiras no Arquivo Histórico Provincial de Lugo,* Xunta de Galicia, 2004.
* *O viño. Conversas no Ribeiro. Encontros coa tradición,* Asociación “Álvaro das Casas”, Esposende - Ribadavia, 2005.
* *Arte e cultura de Galicia e Norte de Portugal”,* Nova Galicia Edicións, Vigo, 2006.
* *A Gandería, tesouro de Galicia,* Xunta de Galicia –  Ternera Gallega – Museo do Pobo Galego, 2006.
* *Román Martínez de Montaos, un facendista galego do século XIX : Porto do Son, 1776-Vigo, 1856*, Ed. Toxosoutos, 2006, ISBN 84-96673-05-7. 
* *Antonio Fraguas Fraguas, 1905-1999,* Museo do Pobo Galego*,* 2006. 
* *Tempos de festa en Galicia, I. Entre os Reis e o mes de Maio,* Fundación Caixa Galicia, 2006.
* *Achegamento á indumentaria tradicional galega. O traxe de Muros,* Deputación da Coruña, 2008.
* *A Semana Santa en Galicia,* I, Hércules de Ediciones, A Coruña, 2008.
* *Tempos de festa en Galicia, II. Entre o Corpus e o mes de agosto*, Fundación Caixa Galicia, 2008.
* *As varandas de ferro dos corredores e balcóns do Ribeiro,* Deputación de Ourense, 2008.
* *Mar adiante: As xeiras dos Ultreias,* Xunta de Galicia – Asociación Álvaro das Casas – Fundación Premios Crítica Galicia, 2008
* *As caras do Entroido ourensán,* Deputación de Ourense, 2009.
* *A pesca da lamprea no río Tambre. Historia, artes e gastronomía,* Ed. Toxosoutos, 2010.
* *Fermín Bouza Brey. Xuíz e Galeguista,* Asociación de Funcionarios para a Normalización Lingüística, Vigo, 2011.
* *Monção, entre muralhas, com tantas portas quantos os sentidos,* Casa Museu de Monção – Universidade do Minho, 2014.
* *A festa dos maios de Marín*, Deputación de Pontevedra, 2014.
* *Piornedo. Unha comunidade de alta montaña dos Ancares. Concello de Cervantes*, Difusora de Letras, Artes e Ideas - Deputación de Lugo, 2015.
* *Arredor das Irmandades da Fala*, Xerais, 2016.

### Edicións e antoloxías 
[miniatura|300px|Clodio González con [Xusto Beramendi na inauguración dunha placa en lembranza de Antón Fraguas en 2019.]]
* *Castelao: cousas de nenos*, Edicións Castrelos, Vigo, 1976.
* *Os nosos humoristas: Castelao*, Ed. do Castro, 1982.
* *Os nosos humoristas: Vidales Tomé*, Ed. do Castro, 1982. 
* *Os nosos humoristas: Padín*, Ed. do Castro, 1983.
* *Os nosos humoristas: Maside*, Ed. do Castro, 1983, ISBN 84-95622-40-8*. *
* *Os nosos humoristas: Xaime Prada*, Ed. do Castro, 1984, ISBN 84-95622-88-2. 
* *Os nosos humoristas:Torres*, Ed. do Castro, 1985.
* *Castelao: caricaturas e autocaricaturas*, Ediciós do Castro, 1986, ISBN 84-7492-286-0.
* *Os nosos humoristas: Cebreiro*, Ed. do Castro, 1986.
* *Historia civil y eclesiástica de la ciudad de Tuy y su obispado* de F. Ávila y La Cueva, Consello da Cultura Galega, 1995.
* *Roberto Blanco Torres: Artigos e poemas galegos*, Ed. Toxosoutos, 1999.
* *Atomé. O debuxante e humorista de Santa Comba,* Asociación Cultural “Comarca do Xallas”, Santa Comba, 2000.
* *"Cousas da vida” no Faro de Vigo, por Castelao,* Consello da Cultura Galega, 2001.
* *Meco-Moro-Agudo: Epítetos del impostor Mahoma... Fr. Martín Sarmiento,* Ed.Toxosoutos, 2001.
* *Disertación sobre las eficaces virtudes y uso de la planta llamada carquesa, conocida en Galicia por el nombre de Carqueixa,... Escribiola el Rmo. P. M. Fr. Martín Sarmiento,* Ed. Toxosoutos, 2002, ISBN 84-95622-40-8.
* *Vasco da Ponte: Relación dalgunhas casas e liñaxes do reino de Galiza,* Ed.Toxosoutos, 2008.
* *Bruxos e astrólogos da Inquisición de Galicia e o famoso libro de San Cibrán* de Bernardo Barreiro, Ed. Toxosoutos, 2008.
* *O Gran Libro de San Cibrán ou Tesouro do Feiticeiro,* Ed. Toxosoutos, 2014.

## Premios e recoñecementos 
* Premio Ayuntamiento de Ponteareas, 1983 por *Aproximación a la historia de Ponteareas*.
* Premio Artes y tradiciones populares (premio A la mejor labor continuada en prensa) do Ministerio de Cultura, en 1984, 1985, 1986 (mención de honra) e 1987 (ex aequo), pola colaboración no suplemento “La Voz de la Escuela” de *La Voz de Galicia*.
* Premio de Investigación 1987 da Deputación de Pontevedra, por *A festa dos maios en Galicia (Unha aproximación histórico-antropolóxica ó Ciclo de Maio).
* Premio O Maio da Asociación de Veciños Casco Vello de Vigo, 1990, polo libro anterior.
* Premio do concurso xornalístico “O castelo de Sobroso e D. Alejo Carrera Muñoz", Concello de Ponteareas, 1992.
* Premio de Investigación 1992 da Deputación de Pontevedra, por *A producción tradicional do ferro en Galicia: as grandes ferrerías da provincia de Lugo*.
* Coruxa de honra, 1999 do Museo do Humor de Fene.
* Premio Gourmand World Wine Books Award 2001 á mellor obra sobre o viño publicada no mundo polo libro colectivo *O Ribeiro. O viño da cultura. A cultura do viño*.
* 1º Premio de Investigación Etnográfica “VII Romaría Etnográfica Raigame”, Vilanova dos Infantes, 2008,* por As varandas de ferro dos corredores e balcóns do Ribeiro*.
* Premio Lois Peña Novo, 2013.
* Confrade de honra da Confraría de Mareantes San Miguel de Marín, 2014, polos *traballos sobre a nosa cultura, tradición e difusión*.
* Premio Adolfo Enríquez da Romaría Etnográfica Raigame, Vilanova dos Infantes, 2016.
* Socio de Honra da Asociación do Traxe Galego, 2016, polas publicacións sobre a vestimenta tradicional.

## Notas 
## Véxase tamén 
### Bibliografía 
* 
* FERNÁNDEZ DEL RIEGO, F. (1990). *Diccionario de escritores en lingua galega*, Ediciós do Castro, p. 195.
* VILAVEDRA, D. coord. (1995). *Diccionario da literatura galega, I, Autores,* Ed. Galaxia, p. 273.
* *Enciclopedia Galega Universal* (1999), Ir Indo Edicións, 10, p. 53.
* *Gran Enciclopedia Gallega*, Santiago - Gijón: Silverio Cañada, Editor, 16, p. 120.
* *Gran Enciclopedia Gallega', (2000)'', Álvarez Conde, S.A., 34, p.&nbsp;193.

### Ligazóns externas 
* Clodio González presenta a súa biografía sobre Álvarez Blázquez, Galicia-Hoxe.com, 24/01/2008